Adaptarea: Bubuloimare
Traducerea : Kprice
DOMNISOARA JULIE
Primise în dar cea mai frumoasă păpusă din lume.
Ce minunătie de păpusă ! Atât de frumoasă si delicată...
Părea să nu-i pese de amărăciunea acestei lumi.
Mămico.
Mămico...
IRLANDA - 1890 SOLSTITIUL DE VARĂ
Diana !
L-am condus pe baron la tren. E ciudat că dra Julie nu se duce cu el.
Toti prietenii lor sărbătoresc solstitiul de vară împreună.
E un eveniment major.
Mi-a dat ghetele la lustruit. S-a îmbrăcat mai elegant.
El si eleganta lui... Zadarnica lui preferintă pentru elegantă.
Vanitatea de a detine suprematia elegantei. Cred că e regele ghetelor.
Baronul a intrat în gară si mi-a spus să astept,
că are ceva pentru mine.
Când a iesit din gară, a scos ceva dintr-un dosar.
Ghici ce avea în dosar. Un set de brosuri de călătorie.
De parcă cei ca mine ar călători.
Dar nici urmă de bani. Oamenii aceia nu se gândesc la asa ceva.
Nu, ei nu gândesc asa.
Am plecat cu ghetele lui,
am trecut pe la hambar să-i spun grăjdarului să aducă acasă caii,
iar când am intrat...
am văzut-o pe dra Julie dansând cu cel ce păzea vânatul. Cu el.
Când mă vede vine val-vârtej la mine si îmi porunceste, Kathleen.
Îmi porunceste să dansez cu ea.
Crede că le poate porunci tuturor.
Cine sunt eu ? Eu nu pot porunci nimănui.
Kathleen, vino să vezi aceste fotografii.
Paris. Roma.
Acesta e Lacul Como. Cunosc zona aceea.
Doamne, ce splendid este !
Mi-e foame !
- Rinichi. Mâncarea ta preferată. - Delicioasă !
Ai dreptate, e deliciul meu. Trebuia să-mi încălzesti farfuria.
Esti mai dificil de multumit decât baronul.
Dă-mi un pahar.
Unul frumos. Elegant. Doar beau un vin de calitate.
E bun. Foarte bun. Un pic prea rece totusi.
Ce gătesti de miroase asa oribil ?
O drăcie pe care dra vrea s-o dea câinelui.
Dra Julie crede că iar e gestantă.
Pentru c-a stat prin preajma câinelui celui care păzeste vânatul.
Dra Julie mi-a spus că i-a văzut si i s-a făcut greată.
Iar acum preferă să omoare câinele cu o doctorie decât să fete o corcitură.
Dumnezeu s-o ajute !
S-o fi văzut cum iesise la dans.
Arăta de parcă ar fi tras un pui de somn pe jos.
Noi nu ne-am comporta asa.
Si totusi e elegantă domnisoara Julie.
E magnifică.
- Ce talie ! Ce gât ! - Încetează.
Am auzit-o pe Clara vorbind.
A văzut-o dezbrăcată de multe ori. Când se îmbăiază.
Clara ? E prea spanchie ca să vadă ceva.
Voi, femeile, mereu vă invidiati una pe alta.
Auzi ? Călăresc deseori cu ea. O cunosc destul de bine.
Felul în care încalecă... Picioarele ei...
Si stilul în care dansează.
Deci ?
Ai terminat ? L-ai otrăvit ?
E vreun fel de fiertură fermecată pe care o gătiti în ajun de solstitiu ?
Ascultă.
Hai si dansează cu mine iar.
Nu vreau să fiu nepoliticos, dar am promis că voi dansa cu Kathleen.
Împrumută-mi-l, Kathleen. Du-te si odihneste-te.
Dra Julie e foarte binevoitoare. Nu se cuvine să fie refuzată.
Haide, John. Fii recunoscător pentru această onoare.
Sincer să fiu, si fără intentia de a ofensa în vreun fel,
mă întreb dacă e întelept ca dra Julie să danseze de două ori cu acelasi partener.
Ce tot spui ? Eu, stăpâna casei,
îi onorez pe muncitorii care dansează în hambar prin prezenta mea.
Si dacă tot trebuia să dansez,
am vrut să dansez cu cineva care stia pasii. Ca să nu fiu ridicolă.
Cum porunciti, dră Julie.
Sunt la dispozitia dumneavoastră.
Am hotărât să uit de ranguri. Trebuie să faci la fel.
Hai si dă-mi bratul.
Multumesc, John. Chiar nu vreau să te tratez ca pe un subaltern.
Hai să intrăm pe intrarea principală. Ti-ar plăcea, nu ?
Stai fără grijă, Kathleen. N-o să fug cu logodnicul tău.
Asta e, nu ?
Esti un bărbat de lume, nu ?
Diana, vino la mine.
Vino la mine.
Biata de tine. Stiu...
Nu ti-am pus prea mult în mâncare.
În general era carne bună. O să-ti revii.
Ascultă.
Îti place ?
Stai aici.
Am plecat de lângă ea.
E stranie, Kathleen.
Întotdeauna e stranie.
- Esti supărată pe mine ? - De ce ?
Pentru un nimic, cum ar fi plecarea voastră ?
Esti o fată chibzuită, Kathleen.
O să fii o sotie bună.
Îti dai seama ce-ar spune baronul dacă i-ar vedea purtarea ?
- Ai văzut-o ? - Dacă am văzut-o ?
Este posibil ?
Te simti măgulit ?
Nu fi încă un câine.
Esti un cavaler fermecător dacă fugi de o domnită.
După cum observati, m-am grăbit să mă întorc
pentru a fi cu domnita pe care o lăsasem de izbeliste.
De ce porti livrea în noaptea solstitiului de vară ?
Dă-o jos imediat.
Cer voie să merg în camera mea. Fracul meu e acolo.
Du-te în camera ta atunci.
Vin si eu, să fiu sigură că nu mai fugi iar de mine.
Dră Julie, cu permisiunea dumitale. As putea merge să-l aduc eu ?
Kathleen, tu si John sunteti logoditi ?
Logoditi ?
Păreti foarte apropiati.
Într-un fel. Asa spunem si noi.
- Asa îi spuneti ? - Dumneata nu esti logodită, dră Julie ?
Dră Julie, sunt obosită. As putea merge în camera mea ?
Esti foarte elegant, dle John. Foarte elegant.
Încerc să-i fiu pe plac stăpânei.
Si mai vorbesti si franceză.
- Unde ai învătat franceza ? - În Elvetia.
Eram somelier în unul dintre cele mai bune hoteluri din Lucerne.
Pari un adevărat domn. Sarmant.
- Mă flatati. - De ce te-as flata ?
Modestia mea înnăscută mă împiedică să cred
că ati face cuiva ca mine un asemenea compliment sincer.
De asta am îndrăznit să presupun că mă flatati.
Sau mai rău... că sunteti condescendentă.
Unde ai învătat să vorbesti asa ?
Ati fi uimită să aflati câte locuri am vizitat.
- Dar ne-ai născut prin împrejurimi, nu ? - Da. Tata lucra pământul de peste drum.
V-am vizitat grădina cu mult înainte de-a veni să lucrez pentru baron.
V-am văzut pe când erati o copilă.
Dar dumneata, dră Julie, nu m-ai observat.
Cine ti-a dat voie să te plimbi în grădina noastră ?
Tin minte că odată...
Ba nu. N-o să vă spun.
- E ceva rău ? - Nu.
Dar m-ar putea auzi Kathleen.
Tocmai din camera ei ?
Cred că sforăie.
Nu sforăie. Dar vorbeste prin somn.
De unde stii ?
De ce nu stai jos ?
Nu se cade să stau jos în fata drei Julie.
- Si dacă ti-as porunci să stai jos ? - M-as supune.
Dă-mi ceva de băut.
Nu stiu sigur ce avem la rece. Cred că doar bere.
Nu sunt pretentioasă.
Vreau bere.
- Dră Julie. - Multumesc. Tu nu bei ?
Nu-mi place berea. Dar, desigur, dacă îmi porunciti...
Credeam că un domn galant îi tine companiei domnitei lui.
Bine punctat.
Toastează pentru mine.
Esti sfios ?
În sănătatea dumitale, dră Julie.
Bravo.
Acum sărută-mi încăltările. Să fie ca la carte.
Excelent.
Trebuia să te faci actor.
Nu se cade.
Dră Julie, ne-ar putea vedea cineva.
- Si ce importantă ar avea ? - Ar începe bârfele.
Dră Julie, dacă îi auzeati ce spuneau când dansam...
Ce spuneau ? Stai jos.
- Spune-mi. - Nu sunteti o copilă.
Când lumea vede o lady bând singură cu un bărbat, un servitor... noaptea...
Nu suntem singuri. O avem pe Kathleen. Hai s-o chemăm.
Lăsati-o în pace !
Ce ?
N-ar trebui să-i necăjiti pe cei ce se odihnesc.
A trudit toată ziua, a stat în picioare lângă cuptor.
I-a gătit până si câinelui dumitale.
Si-a câstigat dreptul la odihnă.
Cât esti de bun !
Mergem să culegem liliac ?
Nu pot face asta. Sub nicio formă.
Îti poruncesc.
Du-te.
Îmi pare rău, dră Julie.
I-a fost rău după fiertura pe care mi-ati cerut să i-o dau.
Nu i-am dat prea multă. Ar fi putut s-o omoare.
Îmi place s-o scot la soare.
Îi place să alerge în rotocoale prin iarbă.
Apoi se întinde pe treptele fierbinti de piatră, s-o bată soarele.
Înteleg.
Poti s-o păstrezi.
E a lui John. Bea tu restul.
L-am trimis să-mi culeagă flori.
Liliac.
Dră Julie, sunt ostenită.
Dacă nu mai aveti nevoie de mine... As putea merge la culcare ?
De ce nu vrei să iesi cu mine în grădină ?
Nu înteleg de ce ti-e teamă.
Tata nici măcar nu e acasă, iar restul oamenilor...
Sunt angajati să lucreze aici, la fel ca tine.
Crezi că vor crede că sunt îndrăgostită de un valet ?
Se mai întâmplă si astfel de lucruri.
- S-ar putea. - Câtă imaginatie !
As putea coborî.
Nu coborâti, dră Julie. O să vă vadă prăbusindu-vă.
Sunteti stranie.
Si tu la fel. Viata e stranie.
Oamenii... totul.
Suntem ca spuma ce pluteste pe apă până se scufundă.
Uneori visez că sunt în vârful unui pilastru si nu pot coborî.
Aproape că lesin când privesc în jos, dar trebuie să cobor.
Mi-e teamă c-o să cad.
Nu mă mai pot tine si vreau să cad, dar nu cad.
N-am nici liniste, nici tihnă până o să cobor.
O să cobor, o să mă prăbusesc.
Iar când voi ajunge la sol, vreau să continuu să cobor.
Adânc în inima pământului.
Ai simtit vreodată asta ?
Nu.
Eu visez că mă aflu într-un copac înalt dintr-o pădure întunecată.
Vreau să mă catăr până în vârf,
să privesc peisajul radios în care străluceste soarele,
ca să fur cuibul în care se află ouăle de aur.
Mă catăr mereu, dar trunchiul e foarte gros si alunecos,
si e cale lungă până la prima ramură.
Însă stiu că dacă voi ajunge până la prima ramură,
după aceea îmi va fi usor să ajung până în vârf.
Încă nu am ajuns la ea.
La acea primă ramură, dar voi ajunge.
Chiar dacă numai în visele mele.
Îti este vreodată teamă să auzi că nu mai e nevoie de tine ?
Că nu apartii undeva ?
Dormeam în acelasi pat cu frătiorul meu,
iar într-o dimineată, pe când aveam 8 ani,
m-am trezit si l-am găsit mort lângă mine.
Era prima dată când vedeam moartea si mi-a fost teamă,
dar nu în sensul în care te referi dumneata.
Frătiorul meu... Sicriul lui deschis...
Mi-a înghetat sângele în vine atunci.
Frigul a rămas în mine... înlăuntrul meu.
N-o să mă mai întorc niciodată în locul unde m-am născut.
Acolo unde îmi era locul.
Hai să culegem nouă flori pentru solstitiu
si să le punem sub pernă, dră Julie,
si toate visele noastre se vor îndeplini.
- Ti-a intrat ceva în ochi ? - Un gunoi. Îl scot imediat.
Stai jos.
Nu te misca.
Măi să fie... Cred că tremuri.
Fiti cu băgare de seamă. Nu sunt decât un simplu om.
Nu te misca.
Da.
A iesit.
Sărută-mi mâna si multumeste-mi.
Dră Julie, ascultati-mă. Kathleen e pe-aproape. Ascultati-mă.
- Sărută-mi mâna mai întâi. - Ascultati-mă.
- Atunci asumati-vă vina. - Pentru ce ?
Cum pentru ce ? Sunteti o copilă ?
- Vă jucati cu focul. - Ba nu. Visez.
Ba nu.
Să-ti fie rusine. Să-ti fie rusine, John !
- Vorbiti serios ? - Da.
M-am săturat de jocul acesta. Vă rog să mă scuzati, am treabă.
Baronul se va întoarce dimineată si va dori să aibă ghetele lustruite.
Opreste-te !
- Îti interzic. Lasă ghetele deoparte. - E obligatia mea. Îmi fac datoria.
E un stăpân bun.
Nu intră în atributiile mele să-ti fiu tovarăs de joacă.
Lustruieste-mi mie ghetele mai întâi.
- Doamne, ce mândru esti ! - În anumite privinte. Nu în toate.
Toarnă ceva de băut pentru noi. O tărie. Ceva ca pentru solstitiu.
O să golesc paharul dintr-o înghititură.
Multumesc, John. Drăgut din partea ta.
Ai fost vreodată îndrăgostit ?
Noi nu folosim cuvântul acela. Dar mi-au plăcut multe fete.
Iar când odată n-am putut fi cu fata care-mi era dragă, am zăcut.
Am zăcut îngrozitor. Ca un print dintr-un basm.
Un print care nu putea mânca sau bea din cauza dragostei.
Cine era fata ?
Dumneata.
Stii cum arată lumea din locul în care mă aflu ? Nu stii.
Esti ca vulturul, ca soimul care zboară în zare,
căruia nu i se prea vede spatele, pentru că e prea sus.
Vino.
Vino cu mine.
Vezi ?
E ca si cum ai avea o lume secretă numai a ta.
Povesteste-mi despre casa ta.
Probabil e un ghinion fără margini să fii sărman.
Dră Julie...
Câinele poate sta pe canapeaua unei contese.
Calul poate fi mângâiat pe grumaz de mâna stăpânei lui,
însă sluga...
Ce să-i faci ?
Casa mea...
E o colibă.
Departe, pe un teren arid, unde nu creste niciun copac.
Nu se vede nici de aici, nici din vârful pomului.
E dosită.
Uneori, pe când eram flăcău, eram curios să-ti văd castelul.
Grădina ta.
Când m-am apropiat destul de mult, ti-am văzut zidul din jurul parcului.
Seara mă cătăram pe zid ca să-ti văd casa.
Era cu mult mai somptuoasă decât biserica.
Nu intrasem niciodată înăuntru. Niciodată.
Dar oriunde mi-ar fi zburat gândurile de-a lungul vietii,
se întorceau mereu în acelasi loc.
La felul cum stăteam pe zid, în umbra pomilor, acoperit de caprifoi.
Privind lumea venind si plecând, de parcă erau regi si împărati.
Si stiam că nu voi face parte vreodată din acea lume.
Apoi, într-o zi...
Am văzut o rochie roz si niste ciorăpei albi.
Te-am văzut plimbându-te printre trandafiri.
Da... m-am îndrăgostit.
Voiam să-ti vorbesc. Voiam...
Să te ating.
Si mă gândeam...
Dacă e adevărat că un hot poate intra în împărătia cerurilor,
alături de îngeri,
de ce n-ar putea un tăran ca mine să intre în grădina baronului,
să se joace cu fiica lui ?
În următoarea duminică m-am îmbăiat cu săpun si apă fierbinte,
m-am îmbrăcat cu cele mai bune haine si am mers la biserică,
pentru a te revedea.
Si te-am văzut. Da, dră Julie, te-am văzut.
Si m-am întors acasă hotărât să mor.
Dar voiam să mor frumos, linistit, fără să sufăr.
Si-atunci mi-am amintit că e letal să adormi într-un arbust de soc.
Si stiam unul mare, complet înflorit.
I-am cules toate florile si mi-am făcut un pat
în lada cea mare în care tineam ovăzul.
M-am întins si am tras pătura peste mine.
Am închis ochii.
Am adormit pe florile îmbătătoare de soc
si când m-am trezit suferind.
Dar n-am murit, după cum vezi.
Stiam că n-o să poti fi niciodată a mea.
Esti tot ce n-as putea avea vreodată.
Vorbesti...
Ca în cărtile pe care le citesc.
- Ai fost la scoală ? - Nu prea. Nu.
Dar am citit mult, am mers la teatru si...
am asistat la discutiile celor de rang înalt.
Ba chiar încerc să imit modul în care vorbesc.
- Erai atent la ce discutam ? - Da, si am auzit destule.
Când te duceam cu sareta, dră Julie,
sau când vâsleam la barca în care erai cu prietena ta.
- Ce anume ? Spune-mi. - Nu e usor de reprodus.
Eram uimit. Nu stiam de unde puteai învăta asemenea cuvinte.
Poate că diferenta dintre oameni nu e atât de mare pe cât se crede.
- Îmi dati voie să merg la culcare ? - Să dormi în noaptea solstitiului de vară ?
- Dar ai spus că... - Nu mă atrage să dansez cu gloata.
Noapte bună, dră Julie. Odihnă plăcută.
Scoate barca si du-mă pe lac. Vreau să văd soarele.
- Ar fi întelept ? - Ti-e frică să nu-ti strici reputatia ?
Nu vreau să fiu făcut de ocară si dat afară fără recomandare.
- Poate că-i datorez lui Kathleen ceva. - Ti-e teamă de Kathleen ?
- Ascultă-mi sfatul si mergi la culcare. - Acum îmi poruncesti tu ?
Da, o singură dată. Pentru binele tău.
Noaptea aproape s-a isprăvit. Ai băut si nu stii ce faci.
Vin să mă caute aici. Nu trebuie să mă găsească cu tine.
Eu îi iubesc, iar ei mă îndrăgesc. Lasă-i să vină si o să vezi.
Ba nu, dră Julie. Nu le esti dragă.
Îti iau mâncarea si banii si te scuipă pe la spate.
- De ce ? Nu le-am făcut niciun rău. - Gloata întotdeauna e lasă.
Au inima necinstită.
În astfel de situatii trebuie să fugi. Hai să fugim.
- Unde să fugim ? În camera mea ? - Nu, dră Julie. În camera mea.
Vom fi în sigurantă acolo. O să am grijă de tine.
Crede-mă pe cuvânt.
- Dar o să te caute si acolo. - O să trag zăvorul.
- Si dacă vor încerca s-o spargă ? - Îi împusc.
Haide... vino !
- Îmi promiti că... - Îti promit.
Nu stiu cine sunt.
Nu stiu nici cine esti tu.
Nici eu nu stiu.
Nu stii cine sunt ? Asta ai spus ?
Nu.
Ce nu.
Apropie-te.
Mâna ta e în mâna mea.
Nu ti-am povestit.
Despre când te-am zărit în grădină.
Stăteam ore întregi pe zid. Priveam casa până asfintea soarele.
Si atunci... Poate că o să mă dispretuiesti acum,
dar am îndrăznit să fac ce nu mai îndrăznisem nicicând.
Am sărit în partea cealaltă.
Speram că o să te întorci, ca să pot vorbi cu tine.
Nu stiu unde mi-a fost mintea. Stiam că locul meu nu era acolo.
Mi-a fost foarte teamă, dră Julie.
Stiam cine eram.
Un băiat care si-a găsit fratele mort de foame în pat, lângă el,
iar tatăl meu mi-a spus să nu-l supăr vreodată pe stăpân,
pentru că baronul fusese foarte bun cu noi.
Stiam că trebuia să plec din grădina voastră.
Era interzis să intru si mi-as fi necăjit tatăl.
Apoi am văzut pe cineva venind.
Era baronul.
Inima îmi bătea să-mi sară din piept.
Am fugit ca un nebun, trecând prin hătisul de zmeură,
sfâsiat de spini. Imaginează-ti cum fugeam cu spinii în talpă.
După o săptămână te-am revăzut iar.
Te plimbai printre trandafiri. Erai adâncită în gânduri.
Păreai foarte singură. Nefericită chiar.
Tu nu m-ai văzut.
Mi-as fi dorit să mă vezi.
Te rog. Te implor.
Îmi cer iertare. Te rog să mă ierti.
Nu întelegi.
Îmi pare rău. Iartă-mă.
Nu mai pot rămâne aici.
Te rog să rămâi aici până mă asigur că n-o să te vadă Kathleen.
Kathleen, te rog.
Te rog, Kathleen.
Te rog să rămâi aici.
Doar putin. Te rog să rămâi aici.
Sunt unele lucruri pe care nu le pot stăpâni acum.
N-o pot stăpâni pe dra Julie.
Nu, nu vorbi. Asteaptă. O să vorbesc eu.
O să mă-ntorc.
Rămâi aici, Kathleen. De dragul meu.
De dragul nostru.
Încearcă să dormi.
Te rog, trebuie să dormi.
S-ar putea să ne fi auzit Kathleen.
Cred că stie.
Ce ne facem ? John, ce trebuie să facem ?
Noi ?
Noi...
Am făcut ce face toată lumea. E noaptea solstitiului de vară, dră Julie.
Între apus si răsărit,
îndrăgostitii îsi deschid inima si picioarele.
Uite, am putea... să fugim. Să călătorim departe de aici.
- Să plecăm ? - Departe. În Elvetia.
Să vedem lacurile italiene. Lacul Como.
Am fost deja acolo. Ti-am spus mai devreme.
Viata ne oferă o solutie. E un miracol.
Am fotografii aici.
Asta înseamnă viata. Să vezi mereu oameni noi.
Să nu irosesti nicio clipă cu griji si nervi,
să nu te întrebi ce-o să se întâmple cu tine.
Lumea dansează zi si noapte. Trenurile fluieră.
Si tot timpul se aud bani zornăind. Asta înseamnă viata.
O vară nesfârsită. Portocali. Dafini.
As deschide un hotel. Totul de calitatea întâi.
Cu clienti de prim rang.
- Un hotel ? - Da. Aceea ar fi viata noastră.
Tu vei fi mândria hotelului.
Cu aparenta si stilul tău, fără îndoială.
N-o să mai fii singură niciodată. O să am grijă de tine.
Îti promit libertatea. Gata cu zidurile si grădinile.
O să fii ca o regină. O să chemi servitorii sunând din clopotel.
Iar invitatii vor defila prin fata tronului tău să-ti aducă ofrande.
Nici nu-ti închipui ce-o să tremure lumea când o să tii clopotelul în mână,
dar tu o să le alungi grijile cu zâmbetul tău frumos.
Iar într-o zi voi fi la fel de bogat ca tatăl tău.
Poate c-o să-l cumpăr si pe el.
Spune-mi că mă iubesti. De nu, mă sfârsesc.
Nu acum, nu aici, si mai presus de orice,
fără sentimentalisme, altfel totul va fi pierdut.
Sânge rece si minte limpede, doar suntem adulti.
Hai să stăm la masă. Tu acolo.
Iar eu aici, si discutăm de parcă nu s-a întâmplat nimic între noi.
Ne facem planuri.
- Tu nu ai sentimente deloc ? - Nimeni nu e mai sentimental ca mine.
Mai devreme m-ai îmbrătisat. Am fost în patul tău...
Da. Asta a fost atunci. Acum trebuie să ne gândim la altele.
Nu te răsti la mine !
Am făcut o greseală. O greseală crasă.
N-are rost să mai comitem una.
Baronul trebuie să se întoarcă din clipă-n clipă.
Dar vreau să stiu un lucru înainte ca el să vină: ai încredere în mine ?
Cum să facem toate astea ? Nu avem bani.
Este adevărat.
Vreau să fii partenera mea. Am nevoie de banii tăi.
Nu am banii mei. Nu am nimic pe numele meu.
Atunci asta e.
Crezi că voi locui în această casă, ca amanta ta ?
Crezi că voi permite ca lumea
să mă arate cu degetul si să râdă de mine ?
Crezi c-o să-mi pot privi tatăl în ochi după toate astea ?
Ce-am făcut !?
Nu începe ! Nu mai da apă la soareci !
- Tu stii măcar ce e iubirea ? - Eu ? Eu spun că da !
- Crezi că pentru mine e prima oară ? - Acum mă dispretuiesti.
Nu te mai preface că esti bulversată sau specială.
Acum suntem la fel.
Ia uite, micuta mea.
Dă-mi voie să te servesc cu o băutură fină.
- De unde îl ai ? - Din pivnită.
E vinul tatălui meu ?
Si ce, nu e destul de bun pentru ginerele lui ?
- Hotule. - O să mă spui ? Hai, până la fund.
- Ce nefericită sunt ! - De ce ?
Gândeste-te la Kathleen.
A trebuit să-i interzic să vină în bucătărie.
- Crezi că ea nu are sentimente ? - Servitoarea e servitoare.
Iar târfa e târfă.
Doamne, ce teamă îmi este !
Parcă am căzut într-o gaură neagră în care continuu să mă scufund.
Esti bolnavă, domnită.
Chiar mi-e milă de tine.
Când eram mic si te priveam pe furis în grădină,
cum te plimbai printre trandafiri, ti-am văzut supletea gleznelor
si am avut aceleasi gânduri necuviincioase, ca toti băietii.
Ai spus că voiai să mori pentru mine. M-ai mintit.
Trebuia să-ti vorbesc frumos să te conving să-ti deschizi picioarele.
- Bastardule ! - Ai grijă să nu astepti unul.
- Acum ai văzut spatele soimului. - Nu chiar spatele.
Cum poate sufletul cuiva să fie atât de mizerabil ?
Fii mai atentă !
Lacheule ! Ridică-te când îti vorbesc !
- Ridică-te când îti vorbesc ! - Lacheu ? Măsoară-ti vorbele, târfă !
Taci si pleacă de aici ! N-ai dreptul să fii aici !
Nu esti dorită aici.
Lui Kathleen nu-i place ca cei ca tine să vină în bucătăria ei.
Crezi că ea e vulgară ca tine si se aruncă pe primul venit ?
Unde te crezi ? La grădina zoologică ? Într-un bordel ?
Da, sunt groaznică. Sunt un nimic. Locul meu nu e aici. Stiu.
Dar te rog să mă ajuti, John.
Trebuie să găsesc o cale de iesire din asta.
Te rog, ajută-mă să găsesc o cale de iesire.
Poate că sunt partial vinovat, dar crezi că cineva cu statutul meu
ar îndrăzni să ridice ochii la cineva ca tine, dacă n-ai fi cerut explicit asta ?
- Te rog. - Încă sunt uluit.
Desi trebuie să recunosc
că victoria a fost prea usoară pentru a fi cu adevărat palpitantă.
Încetează.
Îmi pare rău că am spus asta.
Nu-mi place să lovesc în cineva care e la pământ.
Nu pot să neg că mi-a făcut plăcere
să descopăr că ce m-a vrăjit era simplă ostentatie.
Si că te dai cu pudră să-ti pară obrazul fin.
Si că ai mizerie sub unghii.
Sau că batista ta parfumată e murdară, Julie.
Mă doare să recunosc că tânjeam după ceva
care nu e nici pe departe autentic. E un nimic lipsit de valoare.
Regret c-ai decăzut atât de mult, Julie. Mult mai jos decât bucătăreasa ta.
E la fel de dureros ca atunci când privesti ultimele flori ale toamnei
cu coroana plecată, deja ofilite,
făcute flenduri de ploaia care le-a împins în noroi.
Vorbesti de parcă deja ai fi mai presus de mine.
Eu sunt concepută de un baron. N-o să poti obtine asta vreodată.
Este adevărat. Dar as putea face un baron, cu ajutorul tău.
- Tu esti hot. Eu nu sunt. - Sunt lucruri mai rele decât a fi hot.
Mult mai rele.
Oricum, mai gândeste-te. Slujesc într-o gospodărie,
dar mă consider un membru al familiei, ca si cum as fi fiul din casă.
Si nu e furt dacă acest fiu ia un fruct dintr-un cos plin.
Dră Julie.
Dră Julie ?
Esti o femeie minunată. Mult prea bună pentru de-alde mine.
Ai băut si ti-ai pierdut capul, iar acum vrei să-ti acoperi greseala
spunându-ti că mă iubesti, dar nu-i asa.
Poate te-a ispitit felul în care arăt. Poate a fost atractie fizică.
Dar iubirea ta nu e mai presus de a mea.
As fi câinele tău, pe care l-ai mângâia când ai avea chef,
dar nu e de ajuns pentru mine. Nu te-as putea face să mă iubesti.
De ce esti asa sigur ?
Vrei să spui că ar putea fi posibil ?
As putea să mă îndrăgostesc de tine ?
Da, as putea.
Esti frumoasă. Esti elegantă. Îmi place asta la o femeie.
Esti cultă. Am putea citi împreună.
Toti marii scriitori. Am putea discuta despre ei.
Focul pe care îl aprinzi într-un bărbat trebuie stins.
- Sărutările tale sunt afrodisiace. - Lasă-mă în pace !
Esti dezgustător. Ca un sobolan.
Te urăsc.
Fugi cu mine atunci.
Da, o să fugim.
- Îmi esti prieten ? - Îti sunt uneori.
Dar nu te baza pe mine.
Vreau să mă întelegi. Să mă cunosti.
Nu-mi povesti secretele vietii tale.
O să regreti.
Vorbesti ca mama.
Era foarte frumoasă.
Priveste această fotografie de-a ei.
Nu si-a dorit să fie mamă.
Îmi zâmbea, dar nu era sinceră.
Uneori, când mă gândesc la ea, gura mea zâmbeste.
Dar sufletul meu nu.
Nu mai bea.
E ca si cum am fost izolată de tot ce înseamnă viată.
Înlăuntrul meu...
Înlăuntrul meu nu e nimic.
Doar abisul.
Ea m-a învătat...
să n-am încredere si să urăsc toti bărbatii.
Si i-am promis, când eram o copilă de 10 ani,
că niciodată nu voi fi sclava vreunui bărbat.
Nici măcar nu întelegeam ce înseamnă.
- Înseamnă că mă urăsti si pe mine. - Da.
Mi-ar plăcea să te împusc ca pe un câine.
Fără mustrări de constiintă ?
Fără mustrări de constiintă.
Dar n-ai cu ce să mă împusti.
Si nici câine nu sunt.
Te-as duce în camera mea.
Si te-as pune în colivie.
Dar cel mai mult mi-ar plăcea să mor.
Să mori ? E o prostie.
Ai spus că pe tărmul Lacului Como soarele străluceste mereu.
Priveste zidul de acolo.
Doar atât se vede de aici.
Nu poti decât să simti lumina soarelui.
Si poti doar să auzi vântul.
Dincolo de zidul acela am un loc al meu.
O grădină secretă.
Acolo nu adie vântul.
Mă duc acolo când sunt tulburată.
Tot timpul sunt tulburată.
Mereu tânjesc să fiu în altă parte.
Nici nu-ti imaginezi cât de diferită mi-am dorit să fie viata mea.
Când eram mică, după ce a murit mama mea,
speram ca toată grădina mea
să fie plină de animale.
Să fi venit din...
Nu stiu de unde ar fi putut veni.
Dar să fi fost acolo...
Să vegheze asupra mea.
Am un gol în stomac.
Nu stiu de unde izvorăste tristetea mea.
Iar acum tu...
Tu si cu mine.
Da, trebuie să plecăm.
Să ne facem viata un calvar unul celuilalt ?
Nu... să fim fericiti.
Să zâmbim lăuntric.
Să ne bucurăm câtiva ani, cât mai multi cu putintă.
Si după-aceea...
să murim.
Vrei să mori cu mine ?
Eu n-o să mor deloc. Mie îmi place viata.
- Refuzi să mori cu mine ? - Îmi pare rău, dră Julie.
Gata cu vorba. Mă duc la culcare.
M-ai dezonorat. Îmi esti dator.
Poftim. Multumesc.
Asta merit pentru că mi-am deschis inima în fata ta
si-am renuntat la onoarea familiei mele ?
- Ti-am spus să nu faci asta. - M-ai constrâns.
Tu esti cea care m-a sedus.
Ne-am putea căsători si am putea divorta după aceea.
- M-as înjosi. - Te-ai înjosi ?
Da, m-as înjosi.
As vrea să dau timpul înapoi.
As vrea să fii tu cel ce iubeste, nu eu.
Ti-am spus să nu bei. După aceea vorbesti ce nu trebuie.
Fluturele moare în actul iubirii. As vrea să fi murit si eu.
Ce vrei ? Să plâng din nou cu tine ?
Vrei să-ti sărut iar picioarele ? Ce vrei ?
M-am săturat, dră Julie.
E dureros.
Dră Julie, văd că esti nefericită.
Da, suferi, dar...
Nu înteleg ce spui.
Cei ca mine nu se comportă ca voi.
Noi nu ne urâm si nu ne distrugem reciproc.
Noi facem dragoste să ne simtim bine.
Da, e jocul pe care îl jucăm când luăm o pauză de muncă.
Noi nu avem toată ziua si toată noaptea la dispozitie ca voi.
Stii ceva ?
Cred că esti bolnavă. Da, sunt convins că esti bolnavă.
Fii bun cu mine, John. Vorbeste-mi omeneste.
Fii tu însăti om.
Crezi că mă poti scuipa, dar nu mă lasi să mă sterg de tine.
Atunci ajută-mă. Spune-mi ce să fac.
- Măcar de-as sti ! - Stiu.
M-am purtat ca o nebună. Stiu.
Dar acum... ce să fac ?
Stai aici si taci din gură. N-o să afle nimeni.
- Nu pot rămâne aici. Stiu toti. - Ba nu stiu si nici n-ar crede.
Dar dacă vor exista consecinte ?
Consecinte ?
Nu rămâne decât un singur lucru de făcut. Să dispari. Să pleci imediat.
Nu pot veni cu tine. Si-ar da seama.
Trebuie să pleci singură.
- Singură ? Unde ? Nu pot face asta... - Trebuie !
Înainte să se întoarcă baronul. Stii ce se va întâmpla dacă rămâi.
O să-i scrii mai târziu tatălui tău că erai nefericită.
Te iubeste. O să aibă grijă de tot.
N-o să-si dea seama c-am fost eu. Poate nici n-o să vrea să stie.
- Plec dacă vii cu mine. - Esti nebună ?
Dra Julie fuge cu un... servitor ?
Ar apărea în ziare, dră Julie. Baronul n-ar supravietui.
Sunt foarte obosită.
Sunt... incredibil de obosită.
Porunceste-mi.
Trebuie să mi se spună ce să fac.
Nu mai pot gândi. Nu mă mai pot misca.
Acum îti dai seama ce fiinte neajutorate sunteti ?
De ce mergeti cu nasul pe sus
de parcă ati fi zeii creatiei ?
O să-ti spun eu ce să faci.
O să-ti poruncesc.
Du-te în biblioteca tatălui tău.
Are bani în sertarul lui. Adu banii.
Urcă cu mine.
Du-te !
Du-te acolo !
- Vorbeste frumos cu mine. - Poruncile nu sunt niciodată frumos.
Acum stii care-i senzatia. Du-te.
Am voie să ies din cameră de-acum ?
Arăti groaznic.
Dumnezeu să te ierte. Ce-ai făcut ?
Tu esti femeia mea.
Dar noaptea e lungă, Kathleen.
Si după atâta vin...
Nu mai eram eu însumi. Eram ametit.
Te-am întrebat ce-ai făcut.
Sufăr cumplit, Kathleen. Hai să stăm îmbrătisati.
Nu. Nu !
Ti-am pregătit asta.
Pentru mers la biserică.
Mereu ai grijă de mine.
Multumesc. Multumesc.
Mi-ai promis că mergi u mine în dimineata asta.
Da. Acum mi-am amintit.
Mi-ai pregătit cele mai bune haine.
Ia-mă cu tine atunci.
- Care e textul de azi ? - Decapitarea lui Ioan Botezătorul.
Mă strângi de gât !
Doamne, cât de obosit sunt... Sunt foarte obosit.
Sunt extenuat.
Atunci de ce ai stat treaz toată noaptea ?
Ai văzut ce fată ai ?
Dra Julie... Nu m-a lăsat în pace.
Încetează. Iar ea... nu stie să fie decentă. Nu stie.
A vorbit. Simtea nevoia să vorbească.
Tu stii cum sunt.
Privesc oamenii printr-un văl.
Îi idealizez.
Nu-i văd niciodată cum sunt în realitate.
Asta am făcut si cu ea, cu dra Julie,
si am fost dezamăgit.
Toti suntem obligati să acceptăm ca suntem mai neînsemnati decât speram.
Nu ti se pare ciudat, dacă stai să te gândesti ? Ea.
Ce e ciudat ?
Totul.
Priveste-mă în ochi.
Da.
E posibil ?
Este posibil ?
Da... este.
Ce îngrozitor ! Ti-as scoate ochii din orbite.
Da, asta simt ! E mizerabil ! E absolut dezgustător !
- Esti furioasă pe ea ? - Nu ! Pe tine sunt furioasă !
A fost o nemernicie ! Biata tânără femeie.
As vrea să-mi pot respecta angajatorii.
- Esti geloasă pe ea ? - Nu, nu pe ea.
Dacă era vorba de Clara sau Sophie, da, as fi fost geloasă.
N-o să muncesc într-o casă în care oamenii nu se comportă cuviincios.
Iar tu... ai intrat singur în mocirlă făcând asa ceva.
Pleacă de aici ! Iesi afară !
- Iesi afară de aici ! - De ce e nevoie să-i respecti ?
Nu stii ? La cât de istet te crezi, chiar nu stii ?
Asta nu demonstrează decât că nu sunt mai buni decât noi.
Dacă nu sunt mai presus de noi,
nu mai are cine să ne inspire să devenim mai buni.
La baron nu te gândesti ? A suferit destul în viata lui.
Doamne sfinte !
N-o să mai rămân aici, altfel va trebui să dau ochii cu el.
Si-apoi... cu cineva ca tine ?
Nu-mi imaginez de ce s-a încurcat cu unul ca tine.
Măcar de era unul de-acelasi rang cu ea, un om mai bun.
Ce vrei să spui ?
Ea, care voia să-si otrăvească câinele de rasă
pentru c-a umblat cu potaia paznicului.
Ce ?
Esti bine asa cum esti, dar există o diferentă.
Diferenta de clasă socială.
Ascultă ce-ti spun. Eu nu mai rămân aici.
Plecăm pe 14 octombrie. Da, exact, vii si tu.
Te poti angaja ca portar sau functionar într-un birou de stat.
N-o să te plătească la fel de mult ca baronul, dar va fi un venit sigur.
Văduva ta si copiii tăi vor primi o pensie.
O să-mi plănuiesc moartea ca să primesti o pensie ?
Regret, dar am planuri mai mari.
Ce-i cu pasii de la etaj ?
O fi baronul ? Deja ?
Ascultă-mă.
Dacă plec, n-o să mai am niciodată un loc de muncă la fel.
Iar tu... De ce să pleci ?
Nu prea ai scoala vietii. Nu văd ce-ai putea să faci.
După ce pleacă baronul, pe 14 octombrie plecăm si noi.
Am stat câtiva ani împreună. Nu-ti uita îndatoririle.
Să sperăm că baronul nu o să afle niciodată
ce s-a întâmplat aici, în camera servitorilor,
în noaptea solstitiului de vară.
Du-te si bărbiereste-te. Doar nu vrei să te vadă în halul ăsta.
Scot câinele afară si mă întorc.
Vom merge amândoi la biserică si o să te rogi la Dumnezeu să te ierte.
Eu o să-L rog să ne ajute. Pe toti.
Dumnezeule... în ce hal arăti.
De ce ? Cum arăt ?
Esti palidă ca un cadavru.
- Răsare soarele. - Iar trolii dansează.
Da, au dansat toată noaptea.
Am luat banii.
- Câti ? - I-am luat pe toti.
Vino cu mine, te rog. Nu vreau să plec singură.
Nu azi. Acum, de solstitiu, trenurile vor fi aglomerate.
Nu pot pleca singură.
Printre tinerii si bătrânii din tren.
Oamenii mă vor privi de parcă ar sti.
E foarte frumos afară.
Grădină.
Nu ti-am arătat pârâiasul meu, nu ?
Sunt sigură că ti-ar plăcea. Si toate florile mele.
Dră Julie.
Vin cu tine, dar plecăm acum, imediat.
Ce-i aia ?
Ce este ?
- E canarul meu. - Vrei să iei colivia cu noi ?
- N-o las acasă. - Lasă colivia !
E singurul lucru pe care îl iau cu mine din casa mea.
Ti-am spus să lasi colivia !
Kathleen poate veni în orice moment.
Fii atentă. Du-te la intrarea principală.
Eu ies pe usa servitorilor. Ne întâlnim la poarta principală.
Lasă pasărea aia. Acum ! Kathleen va avea grijă de ea.
Nu, păsărico. Nu vrea să te ia.
- Nu. - Pasărea ! Pasărea !
Dă-mi-o mie !
Păsărico, nu vrea să te ia.
Pentru Dumnezeu... Taci ! Taci !
Omoară-mă si pe mine. Omoară-mă...
Ai ucis-o fără să clipesti.
Te urăsc si te dispretuiesc.
S-a vărsat sânge între noi.
Blestemat fie momentul în care te-am văzut.
Blestemată fie ziua în care m-am născut.
Omoară-mă si pe mine.
Crezi că nu suport să văd sânge ?
Crezi că sunt slabă de înger ?
As vrea să-ti văd sângele si creierii împrăstiati pe masă.
Să văd toti bărbatii înotând în sânge, precum canarul meu.
Crezi că sunt slabă ?
Crezi că te iubesc pentru că în pântecele meu a ajuns sământa ta ?
Crezi că vreau să-ti port plodul sub inimă,
să-l hrănesc cu sângele meu si să-i dau numele tău ?
Cum te cheamă de fapt ?
John si mai cum ? Care e numele tău de familie ?
Poate nici nu ai. As fi dna Coate Goale.
Javră, porti zgarda mea la gât ! Muncitorii poartă însemnul stăpânului.
Te-as împărtit cu Kathleen, cu propria mea bucătăreasă,
si cu restul muierilor în călduri de pe aici.
Crezi că sunt o lasă care vrea să fugă ?
Ba o să rămân. O să las fulgerul să trăsnească.
Tata trebuie să ajungă acasă.
O să găsească biroul spart si lipsa banilor.
Apoi o să sune clopotelul de două ori să vină lacheul si va chema politia.
Iar eu o să le spun tot. Tot.
O să fiu amabilă si o să le dau detalii.
Apoi tata o să facă infarct si o să moară,
si va fi sfârsitul nostru, al tuturor.
Va fi tăcere, liniste, odihnă vesnică.
Dinastia baronului va fi întreruptă,
iar cea a lacheului va ajunge la orfelinat.
A grăit nobilimea.
Târât în sant si mort în închisoare.
Bravo, dră Julie. Ai grijă ca lacheul să nu-si uite locul.
Ce se întâmplă ?
Ce dezastru ati făcut !
Tu esti femeie, Kathleen.
Esti prietena mea.
Trebuie să întelegi.
Trebuie să mă asculti.
Nu vreau să aflu nimic de la dumneata, dră Julie. Ce se petrece ?
Ce ? Ce ?
- Kathleen, trebuie să mă întelegi. - Nu vreau să vă înteleg.
Trebuie să mă asculti.
Voiai să-l convingi pe John să plece cu dumneata, dră Julie ?
Trebuie să vă opresc. Pe amândoi.
Taci, Kathleen, si ascultă-mă. Nu mai pot rămâne aici.
Nici John nu mai poate rămâne. Trebuie să plecăm.
- Cum ? - Stati ! Am o idee !
Noi trei...
Am putea merge în străinătate, să deschidem un hotel.
Am bani. Vezi ?
Eu si John îl vom conduce.
Iar tu te-ai putea ocupa de bucătărie. N-ar fi bine ?
Te rog să accepti, Kathleen. Vino cu noi.
Trebuie să iesi să vezi lumea.
Nici nu-ti imaginezi ce plăcut e să călătoresti cu trenul.
Am discutat despre asta, atât. Dar o să-ti placă.
Fluieratul trenului, oprirea vagoanelor...
Să vezi călătorii urcând si coborând.
Ai putea sta... ba nu, o să stai în bucătărie ca o regină.
Desigur, nu va fi nevoie să stai personal lângă plită.
La ce haine frumoase vei avea pentru a întâmpina oaspetii...
Esti foarte frumoasă, Kathleen. Da, să stii că nu te flatez.
O să-ti găsesti un sot. Un englez bogat. Sunt usor de convins.
Vom fi bogati. Vom construi o vilă pe Lacul Como.
Acolo plouă.
Un pic... numai putin.
Uneori.
Dar va străluci si soarele uneori.
Desi pare întunecat.
Si...
Apoi...
Poate ne-am putea reîntoarce acasă.
Ne-am întoarce aici sau...
în altă parte.
Dumneata chiar crezi ce spui, dră Julie ?
- Dacă am încredere în mine ? - Da.
Nu stiu.
Nu mai stiu nimic.
Nimic. Absolut nimic.
Deci voiai să fugi ?
Să fug ? E prea mult spus.
Ai auzit-o pe dră. O fi obosită după ce n-a dormit toată noaptea,
dar e un plan care ar putea da roade.
Adică voi fi bucătăreasa ei ? A ei ?
Te rog să fii mai politicoasă în fata stăpânei tale. Ai înteles ?
Doamne... Tu te-auzi ce spui ?
Ti-ar prinde bine să asculti mai mult si să vorbesti mai putin.
Ea e stăpâna ta.
Dacă o dispretuiesti pentru ce-a făcut,
dispretuieste-te si pe tine.
- Întotdeauna m-am respectat. - Si i-ai privit de sus pe ceilalti.
N-am făcut nimic care să mă înjosească.
N-o să auzi că bucătăreasa a umblat cu văcarul sau porcarul baronului.
Asta asa-i. Ai umblat cu mine. A fost un noroc pentru tine.
Un noroc ? Un om care fură de la baron ?
Tu vorbesti ?
Tu, care nici nu mai esti în stare să-ti respecti stăpâna.
John.
Vii cu mine la biserică ? Ti-ar prinde bine o predică.
Nu.
Nu merg la biserică azi.
Du-te singură si mărturiseste-ti păcatele.
Da. Asta o să fac.
Si o să vin acasă să-ti aduc si tie iertarea.
Iisus a suferit si a murit pe cruce pentru noi.
Dacă mergem la El cu inima deschisă, o să ne ia păcatele asupra Lui.
Chiar crezi asta, Kathleen ?
Toată viata am crezut asta, dră Julie.
De asta mi-am păstrat până acum credinta din copilărie.
"Acolo unde păcatele sunt prea multe, harul va fi si mai mare."
De-as fi la fel de credincioasă ca tine...
Nu e dăruită oricui. Nu fără o favoare divină.
Nu toată lumea o merită.
Cui i se dă atunci ?
Numai Dumnezeu stie asta.
E o lucrare divină, dră Julie.
Dumnezeu nu face diferente.
Cei din urmă vor fi cei dintâi.
Deci îi ajută pe cei din urmă ?
Si va fi mai usor ca o cămilă să treacă prin urechile acului
decât ca un bogat să intre în împărătia cerului.
Asa stau lucrurile, dră Julie.
Asadar...
Eu plec. Singură.
Când o să trec pe lângă grăjdar, o să-i spun
să nu scoată caii.
În caz că cineva vrea să plece înainte de venirea baronului.
La revedere.
- Tu ce ai face în locul meu ? - În locul tău ?
Stai să văd.
Ca lady, ca femeie...
După o astfel de greseală, ca cineva care a păcătuit...
Nu stiu.
Ba da.
Stiu.
- Asta ? - Da.
Eu n-as face-o.
N-as face asta.
Întelegi ?
Există o diferentă între noi.
E aceeasi diferentă ca cea dintre un bărbat si o femeie.
Faptul că bogatul nu ajunge în Rai e o minciună, nu ?
S-a întors baronul. Dacă Kathleen...
Si-a văzut biroul.
Sunt John, Alteta Voastră.
Da, Alteta Voastră.
Imediat.
În jumătate de oră, Alteta Voastră.
Da, da, în jumătate de oră.
M-a sunat să-i duc ghetele. Vrea cafeaua în jumătate de oră.
În jumătate de oră...
Sunt epuizată. Nu stiu ce să fac.
Să fug, să rămân, să trăiesc...
Să mor.
Stii ce vreau să fac, dar nu stiu cum să procedez.
Obligă-mă.
Porunceste-mi. O să te ascult ca un câine.
Nu pot.
Nu stiu de ce.
Parcă doar dacă port această jachetă...
Nu-ti mai pot porunci.
I-am auzit glasul baronului chiar acum.
Nu-mi pot explica.
Doamne, e servitorul de la fermă care nu-mi dă pace.
Eu fac ce mi se spune.
Dacă ar veni baronul acum si mi-ar cere să-mi tai grumazul,
as face-o pe loc.
Prefă-te că esti el.
Iar eu mă prefac că sunt tu.
Ai văzut vreodată vreun magician la teatru ?
Magicianul spune: "vei face tot ce-ti spun".
Si fiecare face ce i se spune.
El spune: "ia mătura".
Iar ea o ia.
El spune "mătură". Iar ea mătură.
Văd aur si argint si o puzderie de stele.
Ca atunci când eram mică si mergeam la culcare.
Zbor pe fereastră si mă înalt la cer.
Câtă libertate ! Înconjurată de cristale strălucitoare.
Iar bezna nu mai e întunecată.
Camera e caldă si sigură, ca în fata focului aprins.
Esti tu.
Iar eu sunt aproape de foc.
E foarte plăcut si cald.
Si e atâta liniste...
Si atâta lumină !
Uite mătura.
Du-te în hambar.
Si foloseste-o.
Du-te acum, cât e încă lumină.
Treci prin tunel, ca să nu te întâlnesti cu tatăl tău.
Multumesc.
Spune-mi dacă si cei dintâi pot fi printre cei alesi.
- Spune-mi, chiar dacă nu crezi. - Cei dintâi ?
Nu, nu pot face asta.
Dar stai...
Dră Julie, mi-am dat seama.
Nu te mai numeri printre cei dintâi.
Te afli printre cei din urmă.
Sunt dintre cei din urmă.
Iar cei dintâi vor fi cei din urmă.
Nu vorbi. Nu gândi. Nu mai gândi.
Du-te, dră Julie. Nu există altă cale.
Du-te.
Stai !
Vă trimit în lume.
Priviti. Sunteti ca niste stele colorate.
Apa e cerul vostru.
Stiati asta, florile mele ?
Da.
Totul e mult mai mare decât micile fărâme.
Stiati asta ?
Traducerea:Kprice
Adaptarea: Bubuloimare